כף רגלי השמאלית

כף רגלי השמאלית (באנגלית: My Left Foot) הוא סרט קולנוע עטור פרסים בכיכובו של דניאל דיי-לואיס שיצא לאקרנים בשנת 1989. הסרט מתאר את קורותיו של הסופר והצייר האירי כריסטי בראון ואת התמודדותו עם לקות תנועה קשה. 

מרבית הסרט מתאר את הכתוב באוטוביוגרפיה של בראון שנקראת גם היא "כף רגלי השמאלית" וראתה אור בשנת 1956, ואילו סופו של הסרט מתאר את השינויים שהתרחשו בחייו של בראון בעקבות פרסום אותה אוטוביוגרפיה.

עלילה

בראון נולד עם שיתוק מוחין שהפריע לו לשלוט היטב במרבית שרירי השלד שלו, לרבות שרירי הפה. בראון יכול היה לנוע רק בזחילה, התקשה להשתמש בכלים בעזרת ידיו (ורגליו), והתקשה לדבר ולאכול. משפחתו של בראון, כמו מרבית המשפחות בסביבתה, הייתה משפחת פועלים מרובת ילדים, ענייה ובעלת השכלה בסיסית בלבד. לאנשים בסביבה בה גדל בראון הייתה מודעות נמוכה מאוד לעניינים הקשורים בלקויות והם הניחו שמכיוון שהוא לא מדבר, לא מתפעל חפצים ולא הולך, הוא לוקה גם בלקות אינטלקטואלית (פיגור שכלי). בראון גדל בסביבה חסרת כל נגישות וקיבל לראשונה כיסא גלגלים וטיפול של קלינאית תקשורת בגיל 19.

במהלך כל ילדותו ונעוריו של בראון, הוא נשאר בבקרים עם אמו, עקרת הבית, כאשר אחיו הלכו לבית הספר. הזמן הרב שהוא בילה עם אמו אפשר לה להבין שהוא אינו לוקה בשכלו ואפשר לה גם להתרגל אל אופן הדיבור שלו ולהיות האדם היחיד שהצליח להבין את דבריו לפני שהוא קיבל טיפול תקשורתי. אמו עודדה אותו להתאמן בכתיבה ובציור בעזרת כף רגלו השמאלית – האיבר היחיד שהייתה לו שליטה גופנית סבירה בו. בראון הצליח לכתוב ולצייר היטב בעזרת כף רגלו השמאלית רק בשנות העשרה המוקדמות של חייו, ובעקבות זאת הוא הצליח להוכיח לסובביו כי למרות שגופו אינו מתפקד היטב, הוא אינו לוקה בשכלו ולמרות שהוא לא הלך אל בית הספר, הוא למד עם אמו ולא נותר בור.

למרות שסובביו של בראון למדו להעריך אותו, אף אחת מהנערות ומהנשים שהוא פוגש אינה תופסת אותו כאדם שאפשר להימשך אליו מינית או להתאהב בו. דבר זה מעיב על אושרו. בשנות העשרים לחייו, אחרי שהדיבור שלו הופך למובן עבור מרבית האנשים, אחרי שמתפרסמות תערוכות של ציוריו וסובביו תופסים אותו כגאון ואחרי שהאוטוביוגרפיה שלו הופכת לרב מכר ולמכשיר לאיסוף תרומות עבור טיפולים לאנשים עם שיתוק מוחין, הכישלון הרומנטי-אירוטי שלו הופך למתסכל עוד יותר.

פרסים ומועמדויות
הסרט זכה בפרס אוסקר לשחקן הטוב ביותר (דניאל דיי-לואיס) ובפרס אוסקר לשחקנית המשנה הטובה ביותר (ברנדה פליקר). כמו כן הסרט היה מועמד לפרס אוסקר לבמאי הטוב ביותר, פרס אוסקר לסרט הטוב ביותר ופרס אוסקר לתסריט המעובד הטוב ביותר. הסרט זכה בפרס איגוד מבקרי הקולנוע של ניו יורק לשנת 1989.

 רשימת פרסים ומועמדויותפרסמועד הטקסקטגוריהמועמדים וזוכיםתוצאה פרס האוסקר 26 במרץ 1990 השחקן הטוב יותר דניאל דיי-לואיס  שחקנית המשנה הטובה ביותר ברנדה פליקר  הסרט הטוב ביותר נואל פירסון, מפיק  הבמאי הטוב ביותר ג'ים שרידן  התסריט המעובד הטוב ביותר  שיין קונפטון וג'ים שרידן  פרס באפט"א לקולנוע 1990 השחקן הטוב ביותר דניאל דיי-לואיס  שחקן המשנה הטוב ביותר ריי מק'אנאלי  הסרט הטוב ביותר כף רגלי השמאלית  התסריט המעובד הטוב ביותר שיין קונפטון וג'ים שרידן  האיפור הטוב ביותר קן ג'נינגס  פרס האקדמיה האירופית לקולנוע 25 בנובמבר 1989 השחקן הטוב ביותר דניאל דיי-לואיס  פרס גלובוס הזהב 20 בינואר 1990 השחקן הטוב ביותר דניאל דיי-לואיס  שחקנית המשנה הטובה ביותר ברנדה פליקר  פרס אינדפנדנט ספיריט 24 במרץ 1990 הסרט הזר הטוב ביותר כף רגלי השמאלית  פרס מבקרי הקולנוע של לונדון  שחקן השנה דניאל דיי-לואיס  פרס מבקרי הקולנוע של לוס אנג'לס 16 בינואר 1990 השחקן הטוב ביותר דניאל דיי-לואיס  שחקנית המשנה הטובה ביותר ברנדה פליקר  פרס מבקרי הקולנוע הארציים 8 בינואר 1990 השחקן הטוב ביותר דניאל דיי-לואיס  פרס מבקרי הקולנוע של ניו יורק 14 בינואר 1990 הסרט הטוב ביותר כף רגלי השמאלית  השחקן הטוב ביותר דניאל דיי-לואיס  פרס איגוד התסריטאים של ארצות הברית (WGA) 18 במרץ 1990 השחקן הטוב ביותר דניאל דיי-לואיס  פרס האמן הצעיר מרץ 1990 שחקן המשנה הצעיר הטוב ביותר בסרט קולנוע יו או'קונור  סרט הקולנוע הטוב ביותר: דרמה כף רגלי השמאלית 

קישורים חיצוניים



קטגוריה:ערכים שבהם תבנית בריטניקה אינה מתאימה
קטגוריה:נכות באמנות
קטגוריה:סרטים איריים
קטגוריה:סרטים שצולמו באירלנד
קטגוריה:סרטי 1989
קטגוריה:מכון הסרטים הבריטי: מאה הסרטים הבריטיים הטובים ביותר
קטגוריה:סרטי ג'ים שרידן
קטגוריה:דבלין בקולנוע